กรุงศรีขึ้นดอกเบี้ยเงินฝากและเงินกู้  รับทิศทางดอกเบี้ยขาขึ้น
กรุงศรีขึ้นดอกเบี้ยเงินฝากประจำอีก 0.07-0.35% ต่อปี และอัตราเงินกู้ในอัตรา 0.10-0.25% ต่อปี มีผลตั้งแต่วันที่ 19 เมษายน 2566 สอดคล้องกับทิศทางการปรับขึ้นอัตราดอกเบี้ยนโยบาย
13 เม.ย. 2566

กรุงศรี (ธนาคารกรุงศรีอยุธยา จำกัด (มหาชน) และบริษัทในเครือ) ประกาศปรับขึ้นอัตราดอกเบี้ยเงินฝากประจำอีก 0.07-0.35% ต่อปี และอัตราเงินกู้ในอัตรา 0.10-0.25% ต่อปี โดยมีผลตั้งแต่วันที่ 19 เมษายน 2566 สอดคล้องกับทิศทางการปรับขึ้นอัตราดอกเบี้ยนโยบายครั้งล่าสุดเมื่อวันที่ 29 มีนาคม 2566 ที่ผ่านมา
ขณะที่ กรุงศรีมีการปรับอัตราดอกเบี้ยเงินกู้ ดังนี้

สำหรับลูกค้ารายใหญ่ชั้นดี ประเภทเงินกู้แบบมีระยะเวลา (MLR) เพิ่มขึ้น 0.20% เป็น 6.830%
สำหรับลูกค้ารายใหญ่ชั้นดี ประเภทเงินเบิกเกินบัญชี (MOR) เพิ่มขึ้น 0.25% เป็น 7.125%
สำหรับลูกค้ารายย่อยชั้นดี (MRR) เพิ่มขึ้น 0.10% เป็น 6.900%
 

ทั้งนี้ อัตราดอกเบี้ยดังกล่าวจะมีผลตั้งแต่วันที่ 19 เมษายน 2566 เป็นต้นไป